Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 17

2. A szakmai vizsga részei A szakmai vizsga írásbeli, gyakorlati és szóbeli vizsgarészbõl áll. Írásbeli vizsga: Az írásbeli vizsga feladatait a Belügyminisztérium által kiadott központi tételsor tartalmazza. Az írásbeli vizsgán a III. pontban meghatározott követelmények szerinti ismeretanyagot kell számon kérni. A vizsgázónak tantárgyanként 1-1 kérdéscsoportra kell feleletét írásban benyújtania, amelyre 3 óra áll rendelkezésre. Az írásbeli vizsga tantárgyai: — Rendészet-vagyonvédelem, õrzés. — Tûzvédelem. — Munkavédelem, egészségvédelem, elsõsegélynyújtás,. — Országvédelem, katasztrófavédelem. — Jogi ismeretek. — Gazdasági, szervezési, vezetési ismeretek. Gyakorlati vizsga: A gyakorlati vizsga a szakmai dolgozat elkészítésébõl, valamint annak a szakmai vizsgabizottság elõtt való „megvédésébõl” áll. A dolgozat témája egy komplex biztonságvédelmi feladat kidolgozása, amelynek során a vizsgázónak bizonyítania kell, hogy az egyes tantárgyak keretében tanultakat alkotóan képes alkalmazni a vizsgált területen. A gyakorlati alkalmazásnak ki kell terjednie a probléma meghatározására, a cél kitûzésére, a kiválasztott eszközökre, a végrehajtás módjára. A vizsgadolgozathoz választható témákat a képzõ intézmény javaslata alapján a vizsgaszervezõ intézmény határozza meg, legkésõbb a tervezett vizsga elõtt két hónappal. A témák az elsajátított szakismeretekhez kapcsolódnak. A vizsgadolgozat terjedelme — mellékletek nélkül — minimum 15 oldal. A vizsgázó a vizsgadolgozatot a szakmai vizsga megkezdése elõtt legalább egy hónappal köteles bírálatra leadni. A vizsgadolgozatot a szakmai képzést folytató intézmény által felkért bírálók (legalább két bíráló) értékelik és érdemjeggyel minõsítik. A szakmai képzést folytató intézmény gondoskodik arról, hogy a szakmai vizsgabizottság az értékelést a vizsgadolgozattal együtt a szakmai vizsga megkezdése elõtt 15 nappal megkapja. A vizsgadolgozat megvédése során a vizsgabizottság tagjai kérdéseket tehetnek fel a vizsgázónak a vizsgadolgozattal kapcsolatban, és a vizsgadolgozat érdemjegyét figyelembe véve állapítják meg a szakmai gyakorlati osztályzatot. Szóbeli vizsga: A szóbeli vizsga feladatait központilag a Belügyminisztérium által kiadott tételsor tartalmazza. A szóbeli vizsgán a III. pontban meghatározott követelmények szerinti ismeretanyagot kell számon kérni. A szóbeli vizsgán a vizsgázó tantárgyanként 1-1 kérdést (kérdéscsoportot) húz. Felkészülési idõ: 20 perc. A szakmai képesítõ vizsga tantárgyai: — Rendészet-vagyonvédelem, õrzés. — Tûzvédelem. — Munkavédelem, egészségvédelem, elsõsegélynyújtás,. — Országvédelem, katasztrófavédelem, védelmi felkészítés. — Jogi ismeretek. — Gazdasági, szervezési, vezetési ismeretek.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes